VseRašiška tekma 2015
Letos smo po dveh sezonah zopet dočakali rašiški športnoplezalni spektakel. Tokrat je tekma potekala na novi lokaciji, na prenovljeni visoki steni v telovadnici Škofijske klasične gimnazije-Zavoda sv. Stanislava. Kljub temu, da se vsako leto zdi, da bo tekma bolj umirjena v primerjavi s prejšnjimi, se je nabralo lepo število tekmovalk in tekmovalcev, željnih potipati novo steno in se pomeriti s soferajnovci. Prišlo je tudi kar nekaj navijačev, podpornikov in otrok.

Tokrat je bila na sporedu tekma v težavnosti. Rašiški asi z AO Rašica in ŠPO Rašica so se pomerili v treh kategorijah: tečajniški, ženski in moški. Največ udeležencev je bilo v moški kategoriji, nekaj manj v ženski, prišlo pa je tudi nekaj letošnjih tečajnic in tečajnikov, od tega so nekateri pogumno nastopili v moški kategoriji.

Kvalifikacije so potekale istočasno v vseh treh kategorijah. Kvalifikacijska smer se je plezala na flash. Pri ženskah je vrh osvojila le Vesna in že napovedala napad na zmago, pri moških pa smo videli kaj nekaj osvojenih vrhov in z nestrpnostjo pričakovali veliki finale. V finale so se uvrstili vsi tečajniki in vse ženske, v moški kategoriji pa prvih osem iz kvalifikacij. 

V finalu so se najprej pomerili tečajniki, nato ženske in nazadnje moški. Z izjemo tečajniške kategorije se je plezalo na pogled z izolacijo tekmovalcev. V ženski konkurenci je prepričljivo zmagala Vesna kot edina z osvojenim vrhom. Ostale udeleženke so bile med seboj dokaj izenačene. Moški so za finalno smer imeli zanimivo smer na ravnotežje v plošči, ki se je nadaljevala čez streho in za konec ponudila še en del začinjene plošče. Zmagal je letošnji tečajnik Miha, ki mu je zmanjkalo le nekaj gibov do vrha. Tudi Črt, ki je zasedel drugo mesto, je pokazal zelo lepo plezanje. Ker nihče ni dosegel vrha, nam je na koncu pokazal, kako se to dela, Jure Golob, eden izmed postavljalcev smeri in legenda slovenskega športnega plezanja.

Na koncu smo vsem tekmovalcev podarili nagrade, ki so jih prispevali zvesti sponzorji. Kot generalni pokrovitelj se je ponovno izkazal ŠENDTVIČ (www.sendtvic.com/), ki je poskrbel tudi, da tekmovalci in gledalci nismo ostali lačni. Lepe nagrade so prispevali še:

PLEZALNI CENTER LJUBLJANA (www.plezalnicenter.si/) 

PLEZALNI KLUB STENA (www.klubstena.si/) 

SIDARTA (www.sidarta.si/)
GORNIK (www.gornik.si/)

ADACTA (www.adacta.si/)

nekaj Rašičanov z domačimi proizvodi.

Vsem se lepo zahvaljujemo.

Zahvaljujemo se tudi postavljalcem smeri, ki so bile res lepe, Martinu za ozvočenje in vsem, ki so pomagali pri organizaciji in izvedbi tekme. 

Rezultati:

Moški: 1. Miha Česnik , 2. Črt Šuštar, 3. Luka Kunaver, 3. David Pavlovič

Ženske: 1. Vesna Pavlovič, 2. Nina Golobič (ŠPO Rašica), 3. Urška Mihoci

Tečajniki: 1. Gašper Rus, 2. Anže Prinčič, 3. Martin Tramšak

Se vidimo prihodnjič!

Povezava do fotogalerije s tekme:

http://ao.rasica.org/galerije.php?nacin=prikaz_galerija&id_galerija=819&povratnaStran=1
